cyanic-selkie/wikianc huggingface dataset:
முதனெடுங்கோடு
வரலாறு
1634இல் கர்தினால் ரிச்லியூ கேனரித் தீவுகளின் மிக மேற்கத்திய தீவான பெர்ரோ தீவை பயன்படுத்தினார். புவியியலாளர் டெலிசுலே இதனை முழுமைப்படுத்தி 20°யை பயன்படுத்த முன்மொழிந்தார். இது மறைமுகமாக பாரிசின் நெடுங்கோடு ஆகும்.
ஏஞ்சலிசு
அமைவிடம்
இந்த நகரத்தின் எல்லைகளாக வடக்கில் மாபல்காட், கிழக்கில் மாக்சிகோ, தென்கிழக்கில் சான் பெர்னாண்டோ, தெற்கே பேகோலர் மற்றும் தென்மேற்கு, மேற்கில் போராக் என்பன அமைந்துள்ளன. இந்த நகரம் பம்பங்கா மாகாணத்திலிருந்து தன்னாட்சி முறையில் நிர்வகிக்கப்பட்டாலும் மாகாணத்தின் வணிக மற்றும் நிதி மையமாக திகழ்கின்றது.
முதனெடுங்கோடு
வரலாறு
18ஆம் நூற்றாண்டின் துவக்கத்தில் கடலில் நெடுங்கோட்டை அறிவதற்கான துல்லியத்தை மேம்படுத்த முயற்சிகள் மேற்கொள்ளப்பட்டன. இதன் காரணமாக யோன் அரிசன் கடற் காலமானியைக் கண்டுபிடித்தார். ஆனால் துல்லியமான விண்மீன் படங்கள் மேம்படுத்த வேண்டியிருந்தது. 1680க்கும் 1719க்கும் இடையே பிரித்தானிய வானியலாளர் ஜான் பிளேம்சுடீடும் தொடர்ந்து அவரது வாரிசு எட்மண்டு ஏலியும் நிலவின் நிலைகளை பட்டியலிட்டனர். நிலவுடனான தொலைவைக் கொண்டு கடலில் நெடுங்கோடுகளை துல்லியமாக அறிய முடிந்தது. இதற்கு தாமசு காட்பிரேயும் ஜான் ஆட்லியும் உருவாக்கிய அரைக்காற்கோளம் கருவி பயனுள்ளதாக இருந்தது. 1765க்கும் 1811க்கும் இடையே நெவில் மசுகெலினே கடல்சார் நாட்கோள் குறிப்பை (பஞ்சாங்கம்) 49 பதிப்புகள் வெளியிட்டார். இதில் அரச வானாய்வகம் உள்ள கிரீன்விச் முதன்மை நெடுங்கோடாக பயன்படுத்தப்பட்டிருந்தது. "மசுகெலினேயின் அட்டவணைகள் நிலவைக் கொண்டு இருப்பிடத்தை அறிவதை நடப்பு முறையாக்கியதோடன்றி கிரீன்விச்சை முதன்மை நெடுங்கோடாக்கியது. பாரிசின் நெடுங்கோட்டை முதன்மை நெடுங்கோடாக ஏற்றுக்கொண்ட பிரான்சிய மொழிபெயர்ப்புகள் கூட மசுகெலினேயின்  கிரீன்விச்சை ஏற்றுக்கொண்டன."
ஏஞ்சலிசு
அமைவிடம்
ஏஞ்சலிசு நகரம் பிலிப்பீன்சு தலைநகரமான மணிலாவிலிருந்து 83 கிலோமீற்றர் (52 மைல்) தொலைவிலும், மாகாண தலைநகர் சான் பெர்னாண்டோவிலிருந்து 17 கிலோமீற்றர் (11 மைல்) தொலைவிலும் அமைந்துள்ளது.
முதனெடுங்கோடு
வெளியிணைப்புகள்
பகுப்பு:நிலநிரைக்கோடுகள்
ஏஞ்சலிசு
காலநிலை
கோப்பனின் காலநிலை வகைப்பாட்டு முறையின் கீழ் வெப்பமண்டல சவன்னா காலநிலையைக் கொண்டுள்ளது. இது வெப்பமண்டல பருவமழை காலநிலையின் எல்லையாகும் (கோப்பன் காலநிலை வகைப்பாடு Aw / Am). திசம்பர் முதல் ஏப்ரல் வரை வறண்ட காலமும், மே முதல் நவம்பர் வரை ஈரமான பருவமுமாக இரண்டு தனித்துவமான பருவங்களை ஏஞ்சலிசு நகரம் அனுபவிக்கின்றது. 1953 ஆம் ஆண்டு முதல் 1991 ஆம் ஆண்டு வரை, சராசரி தினசரி குறைந்த அளவு வெப்பநிலை 73.6 °F ஆகவும், சராசரி தினசரி அதிகபட்ச வெப்பநிலை 88.1 °F ஆகவும் இருந்தது. சூன் மாதம் வெப்பமாகவும், ஜனவரி மற்றும் பிப்ரவரி மாதங்கள் குளிராகவும் காணப்படுகின்றது. சராசரி ஆண்டு மழைவீழ்ச்சி 78.39 அங்குலங்கள் ஆகும். நவம்பர் 28, 1974 அன்று தைபூன் இர்மா உட்பட பல சேதப்படுத்தும் புயல்கள் நகரத்தைத் தாக்கியுள்ளன.
கலாச்சாரம்
ஒவ்வொரு வருடத்திலும் அக்டோபரிலும் டிக்டிகன் டெராகன் கெங் தலன் ( லைட் மியூசிக் அண்ட் டான்சிங் ஆஃப் தி ஸ்ட்ரீட்ஸ்) என்று அழைக்கப்படும் ஒரு தெரு விருந்தை இந்த நகரம் நடத்துகிறது. இதன் இசைக்குழுக்களின் இசை நிகழ்ச்சிகள் இடம்பெறுகின்றன.
மதம்
ஏஞ்சலிசு நகரின் மக்கட் தொகையில் பெரும்பான்மையானவர்கள் கத்தோலிக்கர்கள் ஆவார்கள். நகரில் கத்தோலிக்க நம்பிக்கையுடன் தொடர்புடைய குறைந்தது இரண்டு பெரிய திருவிழாக்களாவது அக்டோபரில் நடத்தப்படுகின்றன. 1646 ஆம் ஆண்டுகளில் இடச்சு கடற்படை மீது எசுப்பானிய கடற்படை பெற்ற வெற்றியை நினைவுகூரும் வகையில் விழாவொன்று மணிலாவின் கொண்டாடப்படுகிறது. விசுவாசிகளால் அற்புதம் என்று நம்பப்படும் கல்லறையில் இயேசு கிறிஸ்துவின் உருவத்தை வணங்குவதற்காக பம்பங்கா முழுவதிலுமிருந்து பக்தர்கள் வருகை தருகின்றனர்.
பொருளாதாரம்
ஏஞ்சல்சு வளர்ந்து வரும் தொழில்நுட்பத் துறையின் தாயகமாகும். அதன் பொருளாதாரம் சுற்றுலா மற்றும் சூதாட்டத்தையும் அடிப்படையாகக் கொண்டது. பீல்ட்ஸ் அவென்யூ என்பது ஏஞ்சலீசை மையமாகக் கொண்ட இரவு வாழ்க்கைத் தொழிலின் மையமாகும். இந்த நகரை ஆண்டு முழுவதும் பார்வையாளர்கள் பார்வையிடுகின்றனர். ஏஞ்சலிசு நகரில் பொருளாதாரத்திற்கு பங்களிக்கும் ஏராளமான உணவகங்கள் காணப்படுகின்றன.
நகரில் குடிசைத் கைத்தொழில்கள் நடைப்பெறுகின்றன. இங்கு பிரம்பு தளபாடங்கள், கைவினைப்பொருட்கள், உலோக கைவினைப்பொருட்கள், பொம்மைகள், வீட்டு உபயோகப் பொருட்கள் மற்றும் ஆடைகள் போன்ற பல ஏற்றுமதி வணிகங்களை கொண்டுள்ளது.
சான்றுகள்
பகுப்பு:பிலிப்பீனிய நகரங்கள்
அழகிரி நாயக்கர்
அழகிரி நாயக்கர் (Alagiri Nayak) என்பவர் தஞ்சாவூரின் கடைசி நாயக்க மன்னராவார். இவர் மதுரை நாயக்கரான சொக்கநாத நாயக்கரின் தம்பியாவார். சிவாஜியின் ஒன்றுவிட்ட தம்பியான வெங்கோஜி 1675இல் அழகிரி நாயக்கரை வெற்றிகொண்டு தஞ்சாவூர் மராத்திய அரசை நிறுவினார்.
மேற்கோள்கள்
பகுப்பு:மதுரை நாயக்கர்கள் பகுப்பு:தஞ்சாவூர் மராத்திய அரசு
எண்முறை ஒளிப்படக் காண்பி
தற்போது பெரும்பான்மையானோர் எண்முறை படம்பிடிகருவி கொண்டே ஒளிப்படங்களை எடுக்கின்றார்கள். எண்முறை ஒளிப்படங்களை காட்சிப்படுத்தும் ஒரு கருவியே எண்முறை ஒளிப்படக் காண்பி. பொதுவாக ஒரு படத்தொகுப்பை குறிப்பிட்ட நேர இடவெளியில் சுழற்சி முறையில் இது காட்டும்.
பகுப்பு:எண்மிய இலத்திரனியல்
தானுந்து வழிகாட்டி
தானுந்து வழிகாட்டி என்பது தானுந்து செல்ல வேண்டிய இடத்துக்கு நிகழ்நேரத்தில் வழிகாட்டும் கருவி. முகவரியைக் கருவியில் இட்ட பின்பு, தானுந்து வழிகாட்டி நிலப்பட தரவுத்தளத்தைப் பயன்படுத்தி போக வேண்டிய வழியைத் தேர்வு செய்யும். தானுந்து செல்கையில் பூமியில் இடத்தைக் காட்டும் கருவித் தொழில்நுட்பத்தைப் பயன்படுத்தி தானுந்து எங்குள்ளது என்பதைக் கண்டுணர்ந்து எப்படி செல்ல வேண்டும் என்ற தகவல்களைச் சொல்லும். மேற்கு நாடுகளில் தானுந்து வழிகாட்டி தற்போது பரவலான பயன்பாட்டுக்கு வந்துள்ளது.
பகுப்பு:தானுந்துகள் பகுப்பு:கருவிகள்
எம். ரங்கா ராவ்
'''எம். ரங்கா ராவ்''' (M. Ranga Rao) (1932 அக்டோபர் 15 - 1990 ஆகத்து 3) கன்னடத் திரைப்படத்துறையில் பணியாற்றிய ஒரு முன்னணி இந்திய இசையமைப்பாளர் ஆவார். வலுவான பாரம்பரிய நுணுக்கங்களுடன் வெளிப்படும் மெல்லிசைகளுக்காக இவர் அறியப்பட்டார்.
ஆரம்ப கால வாழ்க்கை
எம். ரங்கா ராவ் 15 அக்டோபர் 1932 அன்று ஆந்திராவின் ஒரு சிறிய கிராமத்தில் பிறந்தார். தனது சிறிய வயதிலேயே வீணையை கற்றுக்கொண்டார். இவர் தனது தாயார் இரங்கம்மாவிடமிருந்து உத்வேகம் பெற்றார். இயந்திரப் பொறியியலில் பட்டம் பெற்றவர்.
குடும்பம்
இவர், சியாமளா தேவி என்பவரை மணந்தார். இவர்களுக்கு இரு மகன்களும், இரு மகள்களும் உள்ளனர்.
தொழில்
சுவர்கா சீமா (1945) மற்றும் யோகி வேமனா (1947) போன்ற படங்களில் சிறு வேடங்களில் நடிகராக திரைத்துறையில் நுழைந்தார். 1946 ஆம் ஆண்டில் வெளியான தியாகையா திரைப்படத்தில் வீணைக் கலைஞராக நடித்திருந்தார்.
பின்னர், இவர் கன்னடத் திரையுலகில் 1967இல் நக்கரே அடே சுவர்கா திரைப்படத்தின் முழு இசையமைப்பாளராக நுழைந்தார். புகழ்பெற்ற பின்னணி பாடகர் எஸ்.பி.பாலசுப்பிரமணியத்தின் அறிமுகமாகவும் இது இருந்தது. மூத்த பாடகி பி. சுசீலாவுடன் இணைந்து பாடலை வழங்குவதன் மூலம் கன்னடப் படங்களுக்கு இவர், பாலசுப்பிரமணியத்தை அறிமுகப்படுத்தினார்.
கன்னடத்தில் ஏராளமான பாடல்களுக்கு இசையமைத்ததோடு, தெலுங்கு, தமிழ், மலையாள மொழிகளிலும் ஒரு சில படங்களுக்கு இசையமைத்திருந்தார். அவற்றில் பெரும்பாலானவை இவரது கன்னட பாடல்களின் மறு ஆக்கமாகும்.
இறப்பு
எம். ரங்கா ராவ் புற்றுநோய் காரணமாக 1990 ஆகத்து 2 ஆம் தேதி தனது 58 வயதில் இறந்தார்.
இந்தியத் தொலைத்தொடர்பு ஒழுங்குமுறை ஆணையம்
இந்தியத் தொலைத்தொடர்பு ஒழுங்குமுறை ஆணையம் (டிராய்) (Telecom Regulatory Authority of India  (TRAI), இந்தியாவில் செயல்படும் அனைத்துத் தொலைத் தொடர்பு நிறுவனங்களின் செயல்பாடுகளைக் கண்காணிக்கும் ஒரு தன்னாட்சி அமைப்பாகும்.
வரலாறு
இந்தியத் தொலைத் தொடர்பு ஒழுங்குமுறை ஆணையச் சட்டம், 1997இன் படி, இந்தியத் தொலைத் தொடர்பு நிறுவனங்களின் சேவைகளையும், கட்டணங்களையும் ஒழுங்குபடுத்த, பிப்ரவரி 20, 1997ஆம் ஆண்டில் தொலைத் தொடர்பு ஒழுங்குமுறை ஆணையம் தொடங்கப்பட்டது..
அமைப்பு
தொலைத் தொடர்பு ஒழுங்காற்று ஆணையம் ஒரு தலைவரும், இரண்டு முழு நேர உறுப்பினர்களும், இரண்டு பகுதி நேர உறுப்பினர்களும் கொண்டுள்ளது. ஆணைய முடிவுகளைச் செயல்படுத்த ஒரு முழு நேர செயலர் தலைமையில் செயலகம் செயல்படுகிறது.
செயலகம்
டிராய் அமைப்பின் அன்றாட நிர்வாகம் ஒரு செயலாளரின் தலைமையில் நிர்வகிக்கப்படுகிறது. சிக்கலான நேரங்களின் தகுந்த ஆலோசகர்களின் யோசனைப்படி, செயலர் செயல்படுவார். மேலும் ஆணையக் கூட்டங்களுக்கான நிகழ்ச்சி நிரலை (அஜண்டா-Agenda) ஆணையத் தலைவரைக் கலந்து தயாரிப்பார். ஆணையக் கூட்டத்தில் எடுக்கப்பட்ட முடிவுகளை நடைமுறைப்படுத்துவார். .
வெளி இணைப்புகள்
பகுப்பு:இந்திய ஆணைக்குழுக்கள் பகுப்பு:இந்திய அரசு அமைப்புகள் பகுப்பு:இந்தியாவில் தொலைத்தொடர்பு பகுப்பு:இந்திய ஒழுங்குமுறை அமைப்புகள்
பரசு (ஆயுதம்)
பரசு (Paraśu) என்பது தெற்காசிய நாடுகளில் போரின் போது பயன்படுத்தப்பட்ட கோடரி ஆயுதமாகும். இவ்வாயுதமானது இருபுறமும் வெட்டும் வடிவிலும், ஒருபுறம் மட்டும் வெட்டும் வகையிலும் வடிவமைக்கப்பட்டிருக்கின்றது.
இந்து தொன்மவியலில் இந்த பரசு ஆயுதத்தினை தாங்கியபடி இருப்பதாக பரசுராமர் கதாப்பாத்திரம் உருவாக்கப் பெற்றுள்ளது. திருமாலின் அவதாரங்களில் ஒன்றாக பரசுராமர் அறியப்படுகிறார். பரசுராமரை படிமக்கலையில் வடிக்கப்பெறும் போது வலது கையில் பரசு ஆயுத்தினை வைத்திருக்குமாறு செய்ய வேண்டும்.
மேற்கோள்கள்
பகுப்பு:ஆயுதங்கள் பகுப்பு:பண்டைப் போர் ஆயுதங்கள் பகுப்பு:கையாற்றல் கருவிகள் பகுப்பு:இந்து தொன்மவியல் பகுப்பு:இந்து தொன்மவியல் ஆயுதங்கள் பகுப்பு:இந்திய ஆயுதங்கள் பகுப்பு:இந்திய கைகலப்பு ஆயுதங்கள்
பாலா சரவணன்
பாலா சரவணன் (பிறப்பு நவம்பர் 2, 1987) ஓர் இந்தியத் திரைப்பட நடிகர் ஆவார். தொடக்க காலத்தில் தொலைக்காட்சி நிகழ்ச்சிகளில் பங்காற்றி வந்த இவர் தற்போது தமிழ்த் திரைப்படங்களில் நடித்து வருகிறார்.
ஜக்பீர் சிங் பிரார்
ஜக்பீர் சிங் பிரார் (Jagbir Singh Brar) பஞ்சாப் மாநிலத்தைச் சேர்ந்த இந்திய அரசியல்வாதி ஆவார். அவர் இந்திய தேசிய காங்கிரசில் உறுப்பினராக உள்ளார். 2007 பஞ்சாப் சட்டமன்றத் தேர்தலில் ஜலந்தர் கான்ட் சட்டமன்றத் தொகுதியில் பிரார் வெற்றி பெற்றார். இவர் டிசிசி ஜலந்தரின் முன்னாள் தலைவரும் ஆவார். அரசியலில் சேருவதற்கு முன்பு பிரார் வட்டார வளர்ச்சி அலுவலராகப் பணியாற்றினார். 2019 ஆம் ஆண்டில் பஞ்சாப் நீர்வள மேலாண்மை மற்றும் மேம்பாட்டுக் கழகத்தின் தலைவராக பிரார் நியமிக்கப்பட்டார்.
தனிப்பட்ட வாழ்க்கை
பிரார் முதலில் ஸ்ரீ முக்த்சர் சாஹிப்பைச் சேர்ந்தவர், ஆனால் தற்போது அவரது குடும்பத்துடன் ஜலந்தரில் வசிக்கிறார். முக்த்சரிடமிருந்து பள்ளிப் படிப்பை முடித்த பின்னர் உயர்கல்விக்காக பாட்டியாலா சென்றார்.
அரசியல் வாழ்க்கை
பிரார் சட்டத்தை பயின்றார், பின்னர் அரசியலில் சேருவதற்கு முன்பு வட்டார வளர்ச்சி அலுவலராகப் பணியாற்றினார். அவர் முதன்முதலில் 2007 ஆம் ஆண்டில் ஜலந்தர் கேன்ட் என்ற இடத்தில் போட்டியிட்டு வென்றார். அவர் இந்திய தேசிய காங்கிரசில் உறுப்பினராக உள்ளார், அவர் முன்னாள் டி.சி.சி ஜலந்தர் கிராமப்புற தலைவர். அவர் தற்போதைய பி.டபிள்யூ.ஆர்.எம்.டி.சி தலைவர். அவர் பஞ்சாபின் ஜலந்தர் கான்ட் சட்டமன்றத் தொகுதியிலிருந்து தேர்ந்தெடுக்கப்பட்டவர் ஆவார்.
வெளி இணைப்புகள்
பகுப்பு:வாழும் நபர்கள் பகுப்பு:பஞ்சாபி மக்கள்
விலங்குகளின் பண்ட அந்தஸ்து
விலங்குகளின் பண்ட அந்தஸ்து (commodity status of animals) என்பது பெரும்பாலும் மனிதரல்லா விலங்குகளை (குறிப்பாக பண்ணை விலங்குகள், பொதி விலங்குகள் மற்றும் மனித கேளிக்கைகளுக்கு ஆட்படுத்தப்படும் விலங்குகள் ஆகியவற்றை) மனிதர்கள் தங்கள் உடமைகளாகவும் வர்த்தகப் பண்டங்களாகவும் பயன்படுத்திக் கொள்ள அனுமதிக்கும் சட்டப்பூர்வ நிலைபாடு அல்லது அந்தஸ்து ஆகும். ஐக்கிய அமெரிக்காவில் சுதந்திரமாக சுற்றித் திரியும் காட்டு விலங்குகள் பெரும்பாலும் அரசின் உடமைகளாகக் கருதப்படுகின்றன; அவை கைப்பற்றப்பட்டால் மட்டுமே கைப்பற்றிய அந்நபரின் தனிப்பட்ட சொத்தாக உரிமை கோர முடியும்.
பண்டங்களாகக் கருதப்படும் விலங்குகள் வாங்கப்பட்டும், விற்கப்பட்டும், கொடுக்கப்பட்டும், உயிலாக எழுதப்பட்டும், கொல்லப்பட்டும், பண்ட உற்பத்திக்கான மூலப்பொருட்களாகக் கொள்ளப்பட்டும் பயன்படுத்தப்படுகின்றன. குறிப்பாக இறைச்சி, முட்டை, பால், உரோமம், கம்பளி, தோல், விலங்குக் குட்டிகள் போன்றவற்றை உற்பத்தி செய்ய விலங்குகள் மூலப்பொருட்களாகப் பயன்படுத்தப்படுகின்றன. ஒரு விலங்கின் பரிவர்த்தனை மதிப்பு அவ்விலங்கின் வாழ்க்கைத் தரத்தைப் பொறுத்தது அல்ல என்பதால் பரிவர்த்தனைச் செயற்பாடுகளுக்காக வேண்டி விலங்குகள் மனிதர்களால் பலவகையிலும் துன்புறுத்தப்படுகின்றன.
விலங்குகளை மனிதர்கள் பண்டங்களாகப் பார்க்கப்படுவதென்பது விலங்கினவாதத்தின் வெளிப்பாடு என்று ஆராய்ச்சியாளர்கள் இனம் காண்கின்றனர். இருபதாம் நூற்றாண்டின் நனிசைவ இயக்கமும் விலங்குரிமை இயக்கமும், குறிப்பாக ஒழிப்புவாத அணுகுமுறை வாயிலாக, விலங்குகளின் பண்ட அந்தஸ்தினை நிரந்தரமாகக் களைய அழைப்பு விடுக்கின்றன.
வரலாறும் சட்டமும்
மனிதர்களால் உடமையாக்கிக் கொள்ளும் போது விலங்குகள் தனிநபர் சொத்துக்களாக வகைப்படுத்தப்படுகின்றன. குறிப்பாகச் சொன்னால், அவை நிலம் உள்ளிட்ட அசையா சொத்துக்களோடு இணைக்கப்படாமல் அசையும் சொத்தாகக் கருதப்படுகின்றன. கால்நடை என்ற சொல்லுக்கு இணையான பிரெஞ்சு சொல்லான செப்டெல் என்பதும் பழைய பிரெஞ்சுச் சொல்லான சாட்டல் என்பதும் "தனிப்பட்ட சொத்து" என்று பொருட்படுகின்றன.
வரலாற்றில் மனிதர்களுக்கும் விலங்குகளுக்கும் இடையிலான உறவு எப்போதும் ஆதிக்கம் அல்லது கட்டுப்பாட்டின் அடிப்படையிலும் வளர்க்கப்படும்போது விலங்குகள் வளர்ப்பவரின் உடமைகளாகின்றன என்ற சிந்தனையின் அடிப்படையிலும் தான் வெளிப்படுத்தப்பட்டு வந்திருக்கிறது என்று வரலாற்றாசிரியர் ஜாய்ஸ் ஈ. சாலிஸ்பரி எழுதுகிறார். காட்டில் வாழும் விலங்குகளைக் கடவுள் கட்டுப்படுத்துகிறார் என்றும் மற்ற விலங்குகளை மனித சமூகம் கட்டுப்படுத்துகிறது என்றும் புனித அம்ப்ரோஸ் (பொ.ஊ. 340–397) கருதுவதை மேலும் அவர் சுட்டிக்காட்டுகிறார். செவில்லைச் சேர்ந்த ஐசிடோர் (பொ.ஊ. 560–636), தாமஸ் அக்வினாஸ் (பொ.ஊ. 1225–1274) உள்ளிட்டோர் விலங்குகளை "கால்நடை" (வளர்ப்பு விலங்குகள்) என்றும் "மிருகங்கள்" (காட்டு விலங்குகள்) என்றும் வேறுபடுத்தினர்.
கமெண்டரிஸ் ஆன் தி லாஸ் ஆவ் இங்லாண்டு ("இங்கிலாந்தின் சட்டங்கள் பற்றிய உரைகள்") (1765-1769) என்ற தனது நூலில் வில்லியம் பிளாக்ஸ்டோன் (1723–1780) என்ற ஆங்கில சட்ட அறிஞர் வளர்ப்பு விலங்குகளைப் பற்றி கீழ்க்கண்டவாறு எழுதுகிறார்:
பழக்கப்படுத்தப்பட்டு வளர்க்கப்படக் கூடிய இயல்பு கொண்ட (குதிரை, மாடு, ஆடு, கோழி போன்ற) விலங்குகள் யாவும் எந்த ஒரு ஜடப்பொருளைப் போலவும் மனிதனால் தனது சொத்துக்களாக முழு உரிமை கொண்டாடப் படக் கூடியவையே ... ஏனெனில் இவை நிரந்தரமாக அவனது தொழிலின் ஒரு பகுதியாகத் தொடர்கின்றன. மேலும் எதிபாராத விபத்தினாலோ மோசடியின் காரணமாகவோ அன்றி வேறு எந்தக் காரணத்திற்காகவும் இவ்விலங்குகள் அவனை விட்டோ அவனது இருப்பிடத்தை விட்டோ நீங்குவதில்லை. அவ்விரு சந்தர்ப்பங்களிலும் கூட இவ்விலங்குகளின் உரிமையாளர் அவற்றின் மீதான தனது சொத்துரிமையை இழப்பதில்லை.
காட்டு விலங்குகள் அனைவருக்கும் பொதுவானவை அல்லது அரசுக்குச் சொந்தமானவை என்றும், பிடிக்கப்பட்டால் மட்டுமே அவை தனிப்பட்ட சொத்தாக மாறக்கூடியவை என்றும் கூறும் கருத்தாக்கமானது "ஃபெரே நேச்சுரே" ("ferae naturae") எனப்படும் "காட்டுவாழ்" கோட்பாடு என்று அறியப்படுகிறது. காட்டுவாழ் விலங்குகள் "சொத்துக்கான பொருட்களே அல்ல" என்றும் "அவ்வாறு இல்லாத பட்சத்தில் அவை நமது மற்ற பிரிவின் கீழ், அதாவது தகுதியான, வரையறுக்கப்பட்ட, அல்லது சிறப்புச் சொத்து என்ற வகையில், வரும்" என்றும் பிளாக்ஸ்டோன் கருதுகிறார். "இவ்வாறான விலங்குகள் அவற்றின் இயல்பில் நிரந்தரமாக இல்லாது சில சமயங்களில் வாழ முடிந்தும் சில சமயங்களில் வாழ முடியாமலும் போக நேரிடலாம்" என்று அவர் மேலும் உரைக்கிறார்.
உணர்திறன்
வரலாற்று அறிஞர் லூயிஸ் ராபின்ஸ் 18-ஆம் நூற்றாண்டில் வனவிலங்குகள் பிரான்சில் இறக்குமதி செய்யப்பட்டதைப் பற்றி எழுதுகையில், "விலங்குகள் அவற்றின் உண்மையான இருப்பிடங்களிலிருந்து எடுத்துவரப்பட்டு பாரிஸ் நகரில் பொருட்களைப் போன்று இறக்கப்பட்ட போது பண்டங்களின் நிலைக்குச் சரிவதும் அந்நிலையிலிருந்து உயர்வதுமாக மாறிமாறி இருந்துவந்ததும் வெவ்வேறு நபர்களால் வெவ்வேறாக மதிப்பிடப்பட்டு வந்ததையும் பார்க்க முடிகிறது" என்று குறிப்பிடுகிறார். இவ்வாறு மனிதன் விலங்குகளோடு கொண்ட உறவின் தன்மையைப் பொறுத்து விலங்குகளின் "பண்டத்" தன்மை மாறுபடுவதைக் குறிக்கும் வகையில் சமூகவியலாளர் ரோடா வில்கி இவ்விலங்குகளை "உணர்திறன் கொண்ட பண்டம்" என்று வர்ணிக்கிறார். புவியியலாளர்களான ரோஸ்மேரி-கிளேர் கொலார்ட், ஜெசிகா டெம்ப்சே ஆகியோர் இதையே "உயிருள்ள பண்டங்கள்" என்ற சொல்லையிட்டு விவரிக்கின்றனர்.
விலங்குகள் மீதான பொதுமக்களின் பொது அக்கறையின் காரணமாக 1990-களில் இருந்து விலங்கு நலனே பண்டமயமாக்கப்பட்டுள்ளது என்று அரசியல் அறிஞர் சாமி டோர்சோனென் உரைக்கிறார். "அறிவியல் ரீதியில் சான்றளிக்கப்பட்ட இந்த நலன் பொருட்கள் பண்டகச் சங்கிலியின் பல்வேறு முனைகளிலும் உற்பத்தி செய்யப்படுபவையாகவும் விற்கப்படுபவையாகவும் உள்ளன" என்றும் "மற்ற பொருட்களைப் போலவே இவையும் போட்டிக்கு உட்பட்டது" என்றும் அவர் கூறுகிறார். விலங்குகளுக்கோ மனிதர்களுக்கோ பண்டமாக்கப்படாமல் இருப்பதற்கான உள்ளார்ந்த உரிமை இல்லையென்றே வைத்துக்கொண்டாலும் விலங்குகள் பண்டமாக்கப்படுவதை எதிர்ப்பதற்கு வலுவான நடைமுறை காரணங்கள்—அவை கொடூரமானதா அல்லது மோசமானவையா என்பதையும் தாண்டி—ஏராளமாக உள்ளன என்று சமூக அறிஞர் ஜேசி ரீஸ் ஆந்திஸ் நிறுவுகிறார்.
விலங்குத் தொழிற்கூட்டின் தாக்கங்களில் முதன்மையான ஒன்று மனிதரல்லா விலங்குகளைப் பண்டமாக்கல் (அதாவது, வெறும் பயன்பாட்டுப் பொருளாகக் கருதுதல்) ஆகும். மனிதனின் உணவு அமைப்பில் விலங்குகளைப் பண்டமாக்கல் என்பது மனித, விலங்கு, மற்றும் சுற்றுச்சூழலின் நலனுக்கு எதிராக தனது "ஏகபோகத் தனியுரிமை கொண்ட பொருளாதார நோக்கை" மட்டுமே முன்னிறுத்திச் செயல்படும் முதலாளித்துவ அமைப்புகளுடன் நேரடியாகத் தொடர்புடையது என்ற பார்பரா நோஸ்கேயின் கூற்றை எஜுகேஷன் ஃபார் டோட்டல் லிபரேஷன் என்ற தனது நூலில் மேனகா ரெப்கா சுட்டுகிறார். இதே கருத்தை ரிச்சர்ட் ட்வைன் "விலங்குப் பொருட்களின் நுகர்வை ஒரு இன்பமளிக்கும் விஷயமாகச் சித்தரிக்கும் வகையில் அதைச் சுவைகூட்டி விளம்பரப்படுத்துவதில் செல்வாக்கு மிக்க வணிக வல்லமைப்புகள் தனித்த ஆர்வம் காட்டுகின்றன" என்று வழிமொழிகிறார்.
மேலும் படிக்க
பகுப்பு:விலங்குத் தொழிற்கூட்டு பகுப்பு:விலங்குரிமை பகுப்பு:விலங்கு வன்கொடுமை பகுப்பு:தொழிற்கூட்டு பகுப்பு:சமூகவியல்
ஹெமு
thumb|தில்லிப் பேரரசர் ஹெமு
ஹெமு (Hemu) ( ஹேமசந்திர விக்கிரமாத்தியன்   என்றும் ஹெமு விக்கிரமாத்தியன்  என்றும் அழைக்கப்பட்டவர். இராஜபுத்திர வீரரான இந்து சமய ஹெமு, ஆப்கானிய சூரி வம்சத்தின்  மன்னர் முகமது அடில் ஷாவின் அமைச்சராகவும், போர்ப் படைத்தலைவராகப் பணியாற்றியவர். முகமது அடில் ஷா சூரியின் படைகளை எதிர்த்து, உமாயூன் மற்றும் அக்பரின் படைகள்  ஆக்ரா மற்றும் தில்லியில் நடந்த 22 போர்களில் தளபதி ஹெமு வெற்றி பெற்றார்.
வெளி இணைப்புகள்
பகுப்பு:இந்தியப் பேரரசர்கள் பகுப்பு:1556 இறப்புகள் பகுப்பு:பஞ்சாப் வரலாறு பகுப்பு:இந்திய வரலாறு பகுப்பு:தில்லியின் வரலாறு பகுப்பு:அரியானாவின் வரலாறு பகுப்பு:இராஜஸ்தான் வரலாறு
சல்பேட்டு
சல்பேட்டு (Sulfate அல்லது Sulphate) அயனி என்பது SO42- என்ற மூலக்கூற்று வாய்ப்பாடு கொண்ட ஒரு பல்லணு எதிர்மின் அயனியாகும் பன்னாட்டுத் தனி, பயன்பாட்டு வேதியியல் ஒன்றியத்தால் இதற்குப் பரிந்துரைக்கப்படும் பெயர் Sulfate ஆக இருப்பினும், பிரித்தானிய ஆங்கிலத்தில் இதன் பெயர் Sulphate என எழுதப்படுகின்றது. . உப்புகள், அமில வழிப்பொருள்கள், சல்பேட்டுகளின் பெராக்சைடுகள் போன்றவை தொழிற்சாலைகளில் பரவலாகப் பயன்படுத்தப்படுகின்றன. தினசரி வாழ்க்கையிலும் சல்பேட்டுகள் பரவலாகப் பயன்படுத்தப்படுகின்றன. கந்தக அமிலத்தின் உப்புகளான சல்பேட்டுகள் அதிலிருந்தே தயாரிக்கப்படுகின்றன.
கட்டமைப்பு
ஒரு மைய கந்தக அணு நான்கு சமமான ஆக்சிசன் அணுக்களால் சூழப்பட்டு ஒரு நான்முகி ஒழுங்கமைப்பாக சல்பேட்டு எதிர்மின் அயனி உருவாகியுள்ளது .மீத்தேன் வாயுவில் உள்ள அதே சீர்மை சல்பேட்டிலும் காணப்படுகிறது. கந்தக அணு இங்கு +6 என்ற ஆக்சிசனேற்ற நிலையில் உள்ளது. நான்கு ஆக்சிசன் அணுக்களும் -2 ஆக்சிசனேற்ற நிலையில் காணப்படுகின்றன .எனவே சல்பேட்டு அயனியின் ஒட்டு மொத்த ஆக்சிசனேற்ற நிலை -2 ஆகும். பைசல்பேட்டு (HSO−4) அயனிக்கு இதுவே இணை காரமாகும். பைசல்பேட்டு அயனி கந்தக அமிலத்திற்கு இணை காரமாகும். டைமெத்தில் சல்பேட்டு போன்ற கரிம சல்பேட்டு எசுத்தர்கள் சகப்பிணைப்பு சேர்மங்கள் ஆகும். இவை கந்தக அமிலத்தின் எசுத்தர்களாக அரியப்படுகின்றன. வலுவளவு ஓட்டு இலத்திரன் சோடிகளின் தள்ளுகைக் கொள்கை சல்பேட்டு அயனியின் நான்முக மூலக்கூற்று வடிவியலை முன்கணித்தது .நவீன முறை பிணைப்பின் முதல் விளக்கம் கில்பெர்ட் லூயிசு என்பவரால் 1916 ஆம் ஆண்டின் அவரது தலைசிறந்த பத்திரிகையின் மூலம் வெளியிடப்பட்டது, ஒவ்வோர் அணுவையும் சுழ்ந்துள்ள எலக்ட்ரான் எண்மங்கள் என்ற கோட்பாட்டின் அடிப்படையில் இவர் சல்பேட்டின் பிணைப்பை விவரித்தார்.
தயாரிப்பு
உலோகம், உலோக ஐதராக்சைடு அல்லது உலோக ஆக்சைடுடன் கந்தக அமிலத்தைச் சேர்ப்பதால் உலோக சல்பேட்டுகள் உருவாகின்றன:
பண்புகள்
பல அயனிச் சல்பேட்டுகள் அறியப்படுகின்றன. அவை பெரும்பாலும் தண்ணீரில் நன்றாக கரைகின்றன. கால்சியம் சல்பேட்டு, இசுட்ரோன்சியம் சல்பேட்டு, ஈய(II) சல்பேட்டு, பேரியம் சல்பேட்டு போன்றவை விதிவிலக்குகளாகும். இவை நீரில் கரைவதில்லை. ரேடியம் சல்பேட்டு முற்றிலும் கரையாத சல்பேட்டாக அறியப்படுகிறது. பகுப்பாய்வு வேதியியலில் பேரியம் வழிப்பொருள்கள் பெரிதும் பயன்படுகின்றன. சல்பேட்டு அயனிகள் உள்ள கரைசலில் பேரியம் குளோரைடு கரைசலைச் சேர்த்தால் வெண்மை நிற வீழ்படிவு உருவாகும். இது சல்பேட்டுகளை கண்டறிய உதவும் ஓர் ஆய்வாகும்.
சல்பேட்டு அயனி ஓர் ஈனியாக செயல்படுகிறது. ஓர் ஆக்சிசன் அல்லது இரண்டு ஆக்சிசன் அணுக்களுடன் ஒரு பாலமாக அல்லது ஓர் இடுக்கிப் பிணைப்பாக இது இணைகிறது. [ Co(en)2(SO4)]+Br− அல்லது நடுநிலை அணைவுச் சேர்மம் PtSO4(P(C6H5)3)2 போன்றவை இதற்கு உதாரணங்களாகும். இங்கு சல்பேட்டு அயனி இருபல் ஈந்தணைவியாக செயல்படுகிறது. சல்பேட்டு அணைவுச் சேர்மங்களில் உள்ள உலோக ஆக்சிசன் பிணைப்புகள் சகப்பிணைப்பு பண்புகளைக் கொண்டுள்ளன.
பயன்கள்
சல்பேட்டுகள் தொழிசாலைகளில் பரவலாகப் பயன்படுத்தப்படுகின்றன. Sulfates are widely used industrially. Major compounds include: ஈய(II) சல்பேட்டு: ஈய அமில மின்கலன்களில் பயன்படுத்தப்படுகிறது.
வரலாறு
சில சல்பேட்டுகள் இரசவாதிகளால் அறியப்பட்டிருந்தன. கண்ணாடி போன்ற என்ற பொருள் கொண்ட விட்ரொலினியம் என்ற இலத்தீன் சொல்லிலிருந்து பெறப்பட்ட விட்ரியோல் உப்புக்கள் ஒளிபுகும் படிகங்களாக இருந்தன. இரும்பு(II) சல்பேட் எப்டா ஐதரேட்டு, FeSO4 • 7H2O; கிரீன் விட்ரியால் எனப்பட்டது. செம்பு(II) சல்பேட்டு பெண்டா ஐதரேட்டு CuSO4•5H2O நீல விட்ரியால் எனப்பட்டது. துத்தநாக சல்பேட்டு எப்டா ஐதரேட்டு வெண் விட்ரியால் ZnSO4•7H2O.என்று அழைக்கப்பட்டது. படிகாரம் என்பது பொட்டாசியம் மற்றும் அலும்னியம் சல்பேட்டின் இரட்டை உப்பாகும்.
சுற்றுச்சூழல் விளைவுகள்
புதைபடிவ எரிபொருள் மற்றும் உயிரினத் தொகுதிகள் எரிவதன் விளைவாக சல்பேட்டுகள் நுண்ணிய துகள்களாக உருவாகின்றன. அவை வளிமண்டலத்தின் அமிலத்தன்மையை அதிகரிக்கின்றன மற்றும் அமில மழையை உருவாக்குகின்றன.காற்றில்லா சல்பேட்-பாக்டீரியாக்கள் கருப்பு சல்பேட் மேலோட்டத்தை அகற்றி பெரும்பாலான கட்டிடங்களை கெடுத்துவிடுகின்றன. காலநிலை மாற்றத்திலும் சல்பேட்டுகள் நேரடியாகத் தொடர்பு கொண்டுள்ளன. சல்பேட்டுகளால் நிகழும் ஒளி சிதறல் பூமியின் எதிரொளிக்கும் திறனை திறம்பட அதிகரிக்கிறது.
வெளியிணைப்புகள்
பகுப்பு:சல்பேட்டுகள் பகுப்பு:ஆக்சி எதிர்மின்னயனிகள்
கூம்புத் துளையிடல்
கூம்புத் துளையிடல் (ஆங்கிலத்தில் countersink) எனப்படுவது கூம்பு வடிவ துளையினை ஏற்படுத்தும் தயாரிப்பு முறையாகும். இந்தப் பொறிவினை முறை, ⌵ எனும் குறியீட்டால் குறிக்கப்படும். இத்துளையினை ஏற்படுத்தப் பயன்படும் ஆயுதமும் countersink என்றே ஆங்கிலத்தில் அழைக்கப்படும்.
உசாத்துணை
DRILLING AND REAMING
பகுப்பு:பொறிவினை பகுப்பு:மரவேலை பகுப்பு:மரவேலைக் கைக்கருவிகள்
உலக்கை
உலக்கை என்பது உரலில் அரிசி மற்றும் தானியங்களை இடித்து மாவாக பெறப்படுகிறது. அரிசி மற்றும் பல தானியங்களில் இருந்து உமியை பிரித்து எடுத்து உணவு சார்ந்த பொருட்கள் தயாரிக்கும் வேலைகளுக்கு அதிகமாக பயன்படுகிறது. thumb|right|உரலும் உலக்கையும்
அமைப்பு
உலக்கை என்பது மரத்தால் செய்யப்பட்ட ஒரு மெல்லிய உருளை வடிவான அமைப்பாகும். சுமார் ஐந்து அடி நீளமும் இரண்டரை அங்குலங்கள் வரை விட்டமும் கொண்ட இதன் இரண்டு பக்கமும் இரும்பால் செய்யப்பட்ட காப்பு எனப்படும். பூண்கள் பொருத்தப்பட்டிருக்கும் இப்பூண் உலக்கையின் இரண்டு பக்கமும் பொருத்தப்படுவதற்கு காரணம் உலக்கையால் உரலில் தானியங்களை வைத்து இடிக்கும் போது மரத்தால் ஆன பகுதி உடைந்து விடாமலிருக்க காப்பாக உதவுகிறது. மாவு இடித்தல் நெல்லுக் குற்றுதல் போன்ற செயற்பாடுகளின்போது உலக்கையை நிலைக்குத்தாக மேலே தூக்கி உரலுக்குள் இருக்கும் பொருட்களின் மீது வேகமாக விழவிடப்படும். பொதுவாகப் பெண்களே இவ்வேலைகளைச் செய்வதால், அவர்கள் இலகுவாகத் தூக்கிக் கையாளுவதற்கு வசதியாக உலக்கையின் எடை அமைந்திருக்கும். ஒரு உரலில் ஒரே நேரத்தில் ஒன்றுக்கு மேற்பட்டவர்கள் வேலை செய்வதும் உண்டு. அப்போது இரண்டு அல்லது மூன்று உலக்கைகளை ஒரே நேரத்தில் பயன்படுத்துவார்கள். ஒன்றுக்கு மேற்பட்ட உலக்கைகள் ஒரே குறிப்பிட்ட நேர இடைவெளிகளில் மாறிமாறி உரலுக்குள் விழுந்து எழுவது பார்ப்பதற்கு அழகாக இருக்கும்.
பயன்பாடுகள்
உலக்கையின் மற்ற பயன்பாடுகள்
புறநானூறு- வள்ளைக்கூத்து
தமிழர் திருநாளான பொங்கல் திருநாளில் நாட்டுப்புற மக்கள் நெற்கதிர் வரிந்த கூரை வீடுகளின் முன்பு கரும்பை வாசலில் தோரணமாகக் கட்டியுள்ளனர். தானியம் குவியலாகக் கிடக்கிறது. பெண்கள் உலக்கையைக் கழுவி அணி செய்து வைத்திருக்கிறார்கள். அது நெல் குற்றுவதற்காக அல்லாமல் வள்ளைக் கூத்தோடு களத்தின் நடுவே கிடத்துவதற்காக வைத்திருக்கிறார்கள். இவ்விழாவில் வள்ளைக் கூத்து, நெல் குற்றுவது போல ஆடும் கூத்து ஆடப்படுகின்றது. என புறநானூற்றுப் பாடல் குறிப்பிடுகிறது. உழவுத் தொழிலின் தொடக்கக்காலத்தில் மகளிர் அத்தொழிலில் ஈடுபட்டிருந்தமயும் அத்தொழிலில் மகளிரின் பங்கை வலியுறுத்துவதாகவும் இக்கூத்து ஆடப்பட்டது.
குறுந்தொகை
குறுந்தொகையின் மருதத் திணைப் பாடல் ஒன்றில் உலக்கையால் தானியம் குற்றும் பொழுது வள்ளைப் பாடல் பாடப்பட்டது என்பதனை,
”பா அடி உரல பகுவாய் வள்ளை
ஏதில் மாக்கள் நுவறலும் நுவல்ப…
மெய் இயல் குறுமகள் பாடினாள் குறினே”
என்று குறிப்பிடுகின்றது. இதில் தலைவியானவள் பரந்த அடிப்பாகத்தையுடைய உரலின் வட்டவடிவமான வாயினிடத்தே உலக்கையால் தானியம் குற்றும்போது வள்ளைப் பாட்டைப் பாடிக் குற்றினாள் என்று கூறப்பட்டுள்ளது.
நாட்டுப்புற இலக்கியங்களில்
நாட்டுப்புறப்பாடலில் தாலாட்டு, சிறுவர்பாடல்கள், காதல்பாடல்கள், , ஒப்பாரிப் பாடல்கள்,” சடங்குப்பாடல்கள் போன்றவற்றிலும் உலக்கையைப் பற்றிய பாடல் வரிகளாக இடம்பெறுகின்றன. இதன் வாயிலாக நெல் குற்றுதல், அரிசி இடித்தல் போன்ற செயல்கள் மக்களின் வழக்காறுகளில் பாடல்களாக இடம் பெற்றுள்ளன என்பதை அறியலாம்.
மேற்கோளும் குறிப்புகளும்
பகுப்பு:தமிழர் பயன்பாட்டுப் பொருட்கள்
ஐ. வி. சசி
'''ஐ. வி. சசி என்று அறியப்படும் இருப்பம் வீடு சசிதரன்''' (28 மார்ச்சு 1948 – 24 அக்டோபர் 2017) என்பவர் ஓர் இந்தியத் திரைப்பட இயக்குநர் ஆவார். மலையாளம், தமிழ், இந்தி உள்ளிட்ட இந்திய மொழித் திரைப்படங்களில் சுமார் 150க்கும் அதிகமான திரைப்படங்களில் பங்காற்றியுள்ளார். தமிழில், கமல்ஹாசன் நடித்த அலாவுதீனும் அற்புத விளக்கும், குரு ஆகிய திரைப்படங்களையும், ரசினிகாந்த் நடித்த காளி திரைப்படத்தையும் இயக்கியுள்ளார். கமல்ஹாசன் நடிப்பில் மலையாளம், இந்தி மொழிகளில் பத்துக்கும் மேற்பட்ட படங்களை இயக்கியுள்ளார்.
வெளியிணைப்புகள்
பகுப்பு:2017 இறப்புகள் பகுப்பு:மலையாளத் திரைப்பட இயக்குநர்கள் பகுப்பு:தமிழ்த் திரைப்பட இயக்குநர்கள் பகுப்பு:இந்தியத் திரைப்பட இயக்குநர்கள் பகுப்பு:கேரள மாநில திரைப்பட விருது வென்றவர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:1948 பிறப்புகள்
சோடியம் ஆல்கைல் சல்பேட்டுகள்
சோடியம் ஆல்கைல் சல்பேட்டுகள் (Sodium alkyl sulphates) என்பவை நீரில் கரையும் உப்புகளாகும். இவை அழுக்கு நீக்கிகள் அல்லது ஈரமாக்கும் முகவர்களாகச் செயல்படுகின்றன.
பயன்
அழுக்குநீக்கிகள், பாத்திரங்கள் கழுவும் நீர்மங்கள், மழைக் கூழ்மங்கள், தலைக் குளியல் நீர்மங்கள், முடிச்சீராக்கிகள், துணி மென்மைப்படுத்திகள் போன்றவற்றில் சோடியம் ஆல்கைல் சல்பேட்டுகள் பயன்படுத்தப்படுகின்றன. எளிதில் தீப்பற்றாது என்பதால் இதை தீத்தடுப்பு முகவராகப் பயனபடுத்துகிறார்கள். ஈரபதமூட்டும் பொருட்கள் அல்லது பற்பசை போன்ற எண்ணெய்ப் பசையும் நீரில் கரையக்கூடியதுமான சேர்மங்களை கலக்க ஒரு பால்மமாக்கியாக இது உபயோகமாகிறது.
உடல்நலம்
சூடாக்கும்போது இவை கார்பனீராக்சைடு, கார்பனோராக்சைடு, கந்தக டை ஆக்சைடு போன்ற வாயுக்களை உள்ளடக்கிய மற்றும் பல எரிச்சலூட்டும் ஆவிகளை உற்பத்தி செய்கின்றன. எல்லா அழுக்கு நீக்கிகளையும் போல இதுவும் கண்களிலும் தோலிலும் எரிச்சலை உண்டாக்குகிறது. உட்கொள்ளப்பட்டால் குமட்டல் வாந்தி போன்ற உபாதைகளுடன் இதனுடைய உயிர் கொல்லும் அளவு (LD50) 0.5 முதல் 5 கிராம்/ கிலோகிராம் ஆகும்.
சுற்றுச்சூழல்
நன்னீர் நீர் வாழ் மீன்களுக்கு ஒரு நச்சாக இது பாதிப்பை ஏற்படுத்துகிறது. இதன் நீர்நச்சு அளவு மில்லியனுக்கு 6-7 பகுதிகள்/மீன்/நிமிடம் என்று குறிக்கப்படுகிறது. உணவுச் சங்கிலியில் இது அவ்வளவாக முக்கியத்துவம் பெறுவதில்லை. கிளைச்சங்கிலி ஆல்க்கீன்கள் பாக்டிரியாக்களால் நிகழும் தரங்குறைத்தல் வினையை எதிர்க்கின்றன என்பதால் நேர்கோட்டு ஆல்கைல் சல்போனேட்டுகள் அழுக்குநீக்கிகளாகப் பயன்படுத்தப்படுகின்றன.
மேற்கோள்கள்
பகுப்பு:கரிம சல்பேட்டுகள் பகுப்பு:கரிம சோடியம் உப்புகள்
மந்தல் பௌத்த பாறைச் சிற்பங்கள்
மந்தல் பௌத்த பாறைச் சிற்பங்கள் (Manthal Buddha Rock (منٹھل چٹان), இந்தியாவின் காஷ்மீருக்கு வடக்கில்  உள்ள  ஜில்ஜித்-பால்திஸ்தான் மலைப்பகுதியில் உள்ள, ஸ்கர்டு நகரத்திற்கு அருகில் உள்ள  மந்தல் கிராமத்தில், இசுலாம் சமயத்தின் வருகைக்கு முன்னர், கிபி ஒன்பதாம் நூற்றாண்டில், கருங்கல் பாறைகளில் செதுக்கப்பட்ட கௌதம புத்தர் மற்றும் பௌத்த சமய நினைவுச் சின்னங்களின் தொகுதி ஆகும்.
மேற்கோள்கள்
பகுப்பு:பௌத்த சிற்பங்கள் பகுப்பு:வடக்கு நிலங்கள்
ஆக்சிசன் புளோரைடு
ஆக்சிசன் புளோரைடு (oxygen fluoride) என்பது ஆக்சிசன் மற்றும் புளோரின் ஆகிய வேதித் தனிமங்கள் மட்டும் ஒன்று சேர்ந்து உருவாகும் சேர்மமாகும். மூன்று வகையான சேர்மங்கள் அறியப்படுகின்றன.:
வெளி இணைப்புகள்
பகுப்பு:ஆக்சிசன் சேர்மங்கள் பகுப்பு:புளோரைடுகள் பகுப்பு:அலோக ஆலைடுகள் பகுப்பு:சால்கோ ஆலைடுகள்
ஹேம் பருவா
ஹேம் பருவா (Hem Barua) அசாமைச் சேர்ந்த ஒரு முக்கிய அசாமிய கவிஞரும் அரசியல்வாதியும் ஆவார்.
ஆரம்ப கால வாழ்க்கை
22 ஏப்ரல் 1915 இல், தேஜ்பூரில் பிறந்த இவர் 1938 இல் கொல்கத்தா பல்கலைக்கழகத்தில் தனது முதுகலை பட்டத்தைப் பெற்றார். 1941 இல் அசாமிய மொழியிலும் ஆங்கிலத்திலும் விரிவுரையாளராக ஜோர்ஹாட்டிலுள்ள ஜேபி கல்லூரியில் சேர்ந்தார். அடுத்த ஆண்டு வெள்ளையனே வெளியேறு இயக்கத்தின் போது கல்லூரியிலிருந்து வெளியேறினார். 1943 இல் சிறையில் அடைக்கப்பட்டார். விடுதலையானதும், குவகாத்தியிலுள்ள பி. பருவா கல்லூரியில் சேர்ந்தார், பின்னர் அதன் முதல்வரானார்.
இலக்கியப் பணி
பல புத்தகங்களை எழுதிய இவர் 1972 ஆம் ஆண்டு துப்ரியில் நடைபெற்ற அசாமிய இலக்கிய மன்றத்தின் வருடாந்திர அமர்வில் தலைவராக ஆனார். மேலும் அசாமின் நவீன இலக்கிய இயக்கத்தின் முன்னோடிகளில் ஒருவராகக் கருதப்பட்டார்.
அரசியல் வாழ்க்கை
ஹேம் பருவா 1948-ல் காங்கிரசு கட்சியிலிருந்து விலகி சோசலிசக் கட்சியில் உறுப்பினரானார். பின்னர் பிரஜா சோசலிச கட்சியின் தேசிய நிர்வாகியாக தேர்ந்தெடுக்கப்பட்டார். 1957, 1962 மற்றும் 1967-ல் குவகாத்தி மக்களவைத் தொகுதியிலிருந்தும், 1967-ல் மங்கள்தோய் மக்களவைத் தொகுதியிலிருந்தும் மக்களவைக்குத் தேர்ந்தெடுக்கப்பட்டார். 1970 திசம்பர் வரை மக்களவை உறுப்பினராக இருந்தார்.
சான்றுகள்
பகுப்பு:4வது மக்களவை உறுப்பினர்கள் பகுப்பு:சோணித்பூர் மாவட்ட நபர்கள் பகுப்பு:3வது மக்களவை உறுப்பினர்கள் பகுப்பு:2ஆவது மக்களவை உறுப்பினர்கள் பகுப்பு:1977 இறப்புகள் பகுப்பு:1915 பிறப்புகள்
ஒட்டாவைட்டு
ஒட்டாவைட்டு (Otavite) என்பது CdCO3  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய காட்மியம் கார்பனேட்டுக் கனிமம் ஆகும். ஒட்டாவைட்டு கனிமம் முக்கோண வடிவமைப்புத் திட்டத்தில் படிகமாகிறது. தகடுகளாகவும் சிறிய சம்பக்கமில்லாத முக்கோணங்களாகவும் முத்துப்போல ஒளிர்வும் வளைந்து கொடுக்காத தன்மையும் கொண்ட கனிமமாக இது உருவாகிறது. வெண்மை, சிவப்பு கலந்த வெண்மை, வெண்மை கலந்த மஞ்சள் பழுப்பு நிறங்களில் இது காணப்படுகிறது. ஒட்டாவைட்டின் மோவின் கடினத்தன்மை மதிப்பு அளவு 3.5 முதல் 4 ஆகவும் ஒப்படர்த்தி அளவு 5.04 ஆகவும் மதிப்பிடப்பட்டுள்ளன. அசூரைட்டு, கால்சைட்டு, மாலகைட்டு, சிமித்சோனைட்டு போன்ற கனிமங்களுடன் கலந்து இது காணப்படுகிறது.
1906 ஆம் ஆண்டு நமீபியா நாட்டில் உள்ள மத்திய நமீபிய நகரமான ஒட்டாவியில் அமைந்திருக்கும் திசுமெப் மாவட்டத்தில் முதன்முதலாக இக்கனிமம் கண்டறியப்பட்டது.
மேற்கோள்கள்
பகுப்பு:காட்மியம் கனிமங்கள் பகுப்பு:கார்பனேட்டு கனிமங்கள் பகுப்பு:முக்கோணவமைப்புக் கனிமங்கள் பகுப்பு:கால்சைட்டு குழு கனிமங்கள்
ஜெ. வைத்தியநாதன்
'''ஜெ. வைத்தியநாதன்''' (பிறப்பு: 1965) என்பவர் தமிழ்நாட்டைச் சேர்ந்த மிருதங்கக் கலைஞர் ஆவார்.
இசைப் பயிற்சி
வைத்தியநாதன் காஞ்சிபுரத்தில் பிறந்தவர். இவரின் தந்தை, பிரபல கருநாடக இசைப் பாடகர் டி. கே. ஜெயராமன் ஆவார். வைத்தியநாதன் மிருதங்க இசையை பாலக்காடு ராஜாமணி, திண்டுக்கல் இராமமூர்த்தி, ஸ்ரீநிவாசன், தஞ்சாவூர் ராம்தாஸ், டி. கே. மூர்த்தி ஆகியோரிடம் கற்றார்.
இசைப் பணி
அகில இந்திய வானொலியில் உயர்தரக் கலைஞராக அங்கீகரிக்கப்பட்டவர். டி. கே. பட்டம்மாள், எம். எஸ். சுப்புலட்சுமி, எம். எல். வசந்தகுமாரி, கே. வி. நாராயணசுவாமி, எம். பாலமுரளிகிருஷ்ணா, டி. என். கிருஷ்ணன் ஆகிய புகழ்மிக்க கலைஞர்களுக்கு மிருதங்கம் வாசித்துள்ளார்.
அருணா சாயிராம், சுதா ரகுநாதன் உள்ளிட்ட இக்காலத்து இசைக் கலைஞர்களுக்கு பக்க வாத்தியமாக மிருதங்கம் வாசித்து வருகிறார்.
மேற்கோள்கள்
பகுப்பு:1965 பிறப்புகள் பகுப்பு:மிருதங்கக் கலைஞர்கள் பகுப்பு:இசைப் பேரொளி விருது பெற்றவர்கள்
ஆத்தர் ஆஃப் பிளாண்ட் நேம்ஸ்
ஆத்தர் ஆஃப் பிளாண்ட் நேம்ஸ் (Authors of Plant Names) என்பது ரிச்சர்ட் கென்னெத் ப்ருமிட் மற்றும் சி. ஈ பவல் ஆகியோரால் எழுதப்பட்டது. இது முதன்முதலில் 1992-இல் வெளியிடப்பட்டது. இதில் தாவரவியல் அறிஞர்களால் நல்ல முறையில் விளக்கப்பட்ட தாவரச்சிற்றினத்திற்கு அவருடைய பெயர்ச்சுருக்கம் தாவரப்பெயரின் இறுதியில் கொடுக்கப்படும். அப்படிப்பட்ட பெயா்ச்சுருக்கங்களை கொண்டு இது பதிப்பிக்கப்பட்டது. இத்தரவுத்தளம் தற்பொழுது அகில உலக தாவரப்பெயர்கள் அட்டவணை (International Plant Names Index) என்ற பெயரில் இயங்கலையில் (ஆன்லைன) பராமரிக்கப்படுகிறது.. ஒரு சிற்றினத்தின் முழுப்பெயரைக் கொடுக்கும்போது ஒரே குடும்பப் பெயர்களைக் கொண்ட ஆசிரியர்களின் பெயரக் குழப்பத்தை தவிர்ப்பதற்காக பரிந்துரைக்கப்பட்ட பெயர்ச்சுருக்கத்தை இத்தளம் அளிக்கிறது. பூக்கும் தாவரங்களான ஆஞ்சியோஸ்பெர்ம்கள், ஜிம்னோஸ்பெர்ம்கள், பெரணிகள், பிரையோபைட்டுகள், பாசிகள், பூஞ்சைகள், மற்றும் தொல்லுயிர் தாவரங்களை சிறந்த முறையில் விவரித்த தாவரவியல் ஆசிரியர்கள் பற்றிய தகவல்களை இத்தளம் அளிக்கிறது. 1992-க்கு முன்பு வரை வகைப்பாட்டியல் இலக்கியத்தில் ஒவ்வொரு ஆசிரியருக்கும் பல பெயர் சுருக்கங்கள் கொடுக்கப்பட்டிருந்தது.
தாவரவியல் பெயரிடலுக்கான அனைத்துலக நெறிமுறைகள்(ICN ) என்ற அமைப்பு பாசிகள், பூஞ்சைகள், மற்றும் தாவரங்களுக்கான பெயரையும் அதன் ஆசிரியர் பெயர் சுருக்கத்தையும் கொண்டுள்ளது. ஆனால் தாவரங்களுக்கான பெயர்களைப் பயன்படுத்தும்போது ஆசிரியருக்கான பெயர்ச்சுருக்கம் தேவையில்லை. தவறான முறையில் (நாமென் ஆம்பிகுவம்) உள்ள ஆசிரியர் பெயர் சுருக்கங்களை கண்டறிய ICN என்ற அமைப்பு Brummitt & Powell’s Authors of plant names (1992) என்ற புத்தகத்தையும், வலைதளங்களான International Plant Names Index(www.ipni.org), Index Fungorum (www.indexfungorum.org) பரிந்துரைக்கிறது. புருமித் மற்றும் போவெல் போன்ற ஆசிரியா்கள் அகில உலக அளவில் பிரபலமாகாவிட்டாலும் ஆசிரியர் பெயர்ச் சுருக்கம் அளிக்கப்படாத காலத்தில் தாவரங்களை விவரித்துள்ளார்கள். ஆனால் ஒரு தாவரத்தின் உண்மையான தகவல்களை தெரிந்துகொள்ள ஆசிரியர் பெயர்ச்சுருக்கத்தை விட முழுப்பெயரே சிறந்தது.
தியானம்
thumb|இயற்கை சிந்தனை தியானம் என்பது சில நன்மைகளை உணர அல்லது மனதின் உள்ளடக்கத்தை அறியாமல் அதனை ஒப்புக் கொள்ள, அல்லது தியானத்தையே ஒரு முடிவாக நினைத்து ஒரு நபர் மனதை இயக்குதல் அல்லது பயிற்றுவித்தல், அல்லது உணர்வு நிலையைத் தூண்டுதல் மூலம் செய்யப்படும் நடைமுறையாகும்.
தியானம் என்பது தளர்வு, உள் சக்தி அல்லது உயிர் சக்தியை (கி, ரெய்கி, பிராணா, போன்றவை) உருவாக்குதல் மற்றும் இரக்கத்தை வளர்த்துக் கொள்ளுதல்,  அன்பு, பொறுமை, தாராள குணம் மற்றும் மன்னிப்பு ஆகியவற்றை ஊக்குவிக்க வடிவமைக்கப்பட்டுள்ள நுட்பங்கள் போன்ற பரந்த பல்வேறு நடைமுறைகளை குறிக்கிறது. குறிப்பாக ஒரு இலட்சிய வடிவம் தியானம் ஒற்றை-குறியிடப்பட்ட செறிவை சிரமமின்றி தொடர்ந்து நோக்குகிறது. இது அதன் பயிற்சியாளரை எந்தவொரு வாழ்க்கை செயல்பாட்டில் ஈடுபடும் போதும் ஒரு அழிக்கமுடியாத நல்வாழ்வு உணர்வை அனுபவிக்க உதவுகிறது.
உசாத்துணை
பகுப்பு:தியானம்
பூஜா பட்
பூஜா பட் (Pooja Bhatt (பிறப்பு 24 பெப்ரவரி, 1972) என்பவர் இந்தியத் திரைப்பட நடிகை பின்னணி குரல் கலைஞர், வடிவழகி, திரைப்பட தயாரிப்பாளர் மற்றும் திரைப்பட இயக்குநர் ஆவார். இவர் இந்தியத் திரைப்பட இயக்குநர் மகேசு பட்டின் மூத்த மகள் ஆவார்.  1997 ஆம் ஆண்டில் தமன்னா திரைப்படத்தில் நடித்தற்காக இந்தியத் தேசியத் திரைப்பட விருது பெற்றார்.
ஆரம்பகால வாழ்க்கை
பூஜா பட் பெப்ரவரி 24, 1972 ஆம் ஆண்டில் மும்பை, மகாராட்டிரம், இந்தியாவில் பிறந்தார். இவரின் தந்தை மகேசு பட் பாலிவுட்டின் பிரபல இயக்குநர் ஆவார். இவர் குஜராத்தி மரபைச் சேர்ந்தவர். தாய் கிரண் பட் இசுக்கொட்லாந்து, ஆர்மீனியா, மியான்மர் மரபைச் சேர்ந்தவர் ஆவார். கிரண் பட், சோனி ரஸ்தானின் மாற்றாந்தாயின் மகள் ஆவார். பூஜா பட்டிற்கு ராகுல் பட் எனும் சகோதரரும் சஹீன் மற்றும் அலீயா பட் எனும் ஒருவழிச் சகோதரிகளும் உள்ளனர். இம்ரான் ஹாஷ்மி மற்றும் ஹிராத் பட் எனும் உறவுமுறைப் பங்காளிகள் உள்ளனர்.
தொழில் வாழ்க்கை
பூஜா பட் தனது 17 ஆம் வயது முதல் நடித்து வருகிறார். இவரின் முதல் நாடகத் திரைப்படம் 1989 ஆம் ஆண்டு ஒளிபரப்பான டாடி ஆகும். இதனை இயக்கியது இவரின் தந்தை மகேசு பட் ஆகும். இதில் அவர் அனுபம் கெர் உடன் இணைந்து நடித்திருப்பார்.
இவரின் முதல் திரைப்படம் 1991 ஆம் ஆண்டில் வெளியான தில் ஹை கே மந்தா நஹின் ஆகும். இந்தத் திரைப்படம், 1934 ஆம் ஆண்டில் வெளியாகி அகாதமி விருது வென்ற ஹாலிவுட் திரைப்படமான இட் ஹேப்பன்ட் ஒன் நைட் திரைப்படத்தின் தழுவல் ஆகும். ஸ்டார் டஸ்ட் உள்ளிட்ட சில தைரியமான கதாப்பாத்திரங்களில் நடித்தார்.
1991 இல் வெளியான சதக் திரைப்படத்தில்சஞ்சய் தத்துடன் இணைந்து நடித்தார். அதே ஆண்டில் ராகுல் ராயுடன் இணைந்து ஜுனான் திரைப்படத்தில் நடித்தார். மேலும் ஆமிர் கானுடன் இணைந்து தில்ஹை கி மந்தா நஹின், 1993 இல் சார்,பிர் டெரி கஹானி யாட் ஆயே மற்றும் டதிபார் 1994 இல் குனேஹர், நாராஸ், ரிசி கபூருடன் இணைந்து ஹும் தோனோ , சன்னி தியோலுடன் அங்ரஷக், 1996 இல் சாருக் கானுடன் இணைந்து சஹத், 1997 இல் தமன்னா, 1998 இல் அஜய் தேவ்கானுடன் இணைந்து நடித்த சாஹம் ஆகிய திரைப்படங்களில் நடித்ததன் மூலம் பரவலாக அறியப்படுகிறார்.
இவரின் கடைசித் திரைப்படம் 2001 ஆம் ஆண்டில் வெளியான எவ்ரிபடி சேய்ஸ் ஐ யேம் ஃபைன் (அனைவரும் கூருகிறார்கள் நான் நலமாக உள்ளதாக) .அதன் பின்பு தயாரிப்பாளர், இயக்குநர் ஆகிய பணிகளில் கவனம் செலுத்தினார். இவர் முதன் முதலாக இயக்கிய திரைப்படம் 2004 ஆம் ஆண்டில் வெளியான பாப் ஆகும். இதில் நடிகர் ஜான் ஆபிரகாம் மற்றும் உதிதா கோஸ்வாமி ஆகியோர் முக்கியக் கதாப்பாத்திரத்தில் நடித்தனர். இதன் பிறகு 2006 இல் ஹாலிடே, 2007 இல் தோஹா, 2010 இல் கஜ்ராரே, 2012 இல் ஜிசம் 2 ஆகிய திரைப்படங்களை இயக்கினார்.
வெளியிணைப்புகள்
பகுப்பு:இந்திய நடிகைகள் பகுப்பு:இந்தியத் திரைப்பட இயக்குநர்கள் பகுப்பு:இந்தியத் திரைப்படத் தயாரிப்பாளர்கள் பகுப்பு:1972 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தமிழ்த் திரைப்பட நடிகைகள்
வளாக பாலியல் தாக்குதல்
வளாக பாலியல் தாக்குதல் (Campus sexual assault) என்பது கல்லூரி அல்லது பல்கலைக்கழகங்களில் உயர்கல்வி பயிலும் மாணவர்கள் பாலியல் தாக்குதல் உட்பட கற்பழிப்பு போன்ற தாக்குதல்களால் பாதிக்கப்படுவதனைக் குறிக்கிறது. இத்தகைய தாக்குதல்களால் பாதிக்கப்பட்டவர்கள் பெரும்பாலும் பெண்களாக உள்ளனர். ஆனால் இதில் எந்தவொரு பாலினத்தவரும் பாதிக்கப்படலாம். வரையறைகள் மற்றும் முறைகளின் அடிப்படையில் மாறுபடும் பாலியல் வன்கொடுமையின் மதிப்பீடுகள், பொதுவாக கல்லூரியில் 19 முதல் 27% பெண்களும் 6-8% ஆண்களும்  பாலியல் வன்கொடுமைக்கு ஆளாவதாகத் தெரிவித்துள்ளது. 2007 ஆம் ஆண்டில், 23 உளவியலாளர்கள் அமெரிக்காவில் மேற்கொண்ட ஆய்வில் 47% பெண்கள் கடந்த ஆண்டில் பாலியல் வன்கொடுமைக்கு உட்படுத்தப்பட்டனர் அல்லது பாலியல் பலாத்காரம் செய்யப்பட்டனர் என்று தெரிவித்துள்ளனர். இது அதே துறையில் ஆராய்ச்சி செய்யும் பல ஆராய்ச்சியாளர்களுக்கு மிகவும் பயனுள்ளதாக இருந்தது.
பாலியல் வன்கொடுமைக்கு புகார் அளித்த பெண்களை பள்ளிகள் மோசமாக ஆதரித்தன என்ற குற்றச்சாட்டுகளுக்கு பதிலளிக்கும் விதமாக, 2011 ஆம் ஆண்டில் அமெரிக்க கல்வித் துறை பல்கலைக்கழகங்களுக்கு "அன்புள்ள சக ஊழியர்" எனும் கடிதத்தை அனுப்பியது, கல்வி நிறுவனங்களில் பாலியல் வன்கொடுமை சம்பவங்களை குறைக்க மேற்கொள்ள வேண்டிய பல்வேறு முறைகள் குறித்து அதில் அறிவுறுத்தியது. குற்றம் சாட்டப்பட்டவர்களுக்கு எதிராக உள்ள துன்புறுத்தல் அபாயங்கள் குறித்து சில சட்ட வல்லுநர்கள் கவலைகளை எழுப்பியுள்ளனர்.
அளவுகள்
கல்லூரியில் சேராத அதே வயதில் உள்ள பெண்களை விட கல்லூரியில் படிக்கும் பெண்கள் அதிகமாக பாலியல் வன்கொடுமைக்கு ஆளாகிறார்கள் என்பதற்கு தற்போது எந்த ஆதாரமும் இல்லை. 2017 இல் வெளியிடப்பட்ட ஆராய்ச்சியின் மறுஆய்வில், கல்லூரியில் படிக்கும் காலத்தில் பாலியல் வன்கொடுமைக்கு ஆளான பெண்களின் சதவிகிதத்திற்கு சுமார் 5 ல் 1 பெண்கள் வளாகங்களில் பாலியல் துன்புறுத்தல்களுக்கு ஆளாகின்றனர் என்று கண்டறிந்தனர்.
அமெரிக்காவைத் தவிர மேற்கத்திய நாடுகளில் உள்ள கல்லூரி மாணவர்களிடையே பாலியல் வன்கொடுமை அனுபவங்களை ஆய்வு செய்த ஆய்வுகளின் முடிவுகளும் அமெரிக்க ஆராய்ச்சியாளர்களின் முடிவுகளோடு ஒத்துப்போகின்றன. கனேடிய கல்லூரி மாணவர்கள் 1993 ஆம் ஆண்டு மேற்கொண்ட ஆய்வில், முந்தைய ஆண்டில் 28% பெண்கள் ஒருவித பாலியல் வன்கொடுமையை அனுபவித்திருப்பதாகவும், 45% பெண்கள் கல்லூரியில் நுழைந்ததில் இருந்து ஒருவித பாலியல் வன்கொடுமையை அனுபவித்ததாகவும் கண்டறியப்பட்டது. 1991 ஆம் ஆண்டில் நியூசிலாந்தில் 347 இளங்கலை பட்டதாரிகளில் 25.3% பேர் வன்கலவி அல்லது வன்கலவி முயற்சிகளால் பதிக்கப்பட்டிருப்பதாகவோ கூறினர், 51.6% ஒருவித பாலியல் வன்கொடுமையை அனுபவித்ததாகவும் கண்டறியப்பட்டது. இலண்டனில் மாணவர்கள் 2011 ஆம் ஆண்டு ஆய்வில், 25% பெண்கள் பல்கலைக்கழகத்தில் படிக்கும் போது சில வகையான பாலியல் வன்கொடுமைகளை அனுபவித்திருப்பதாகவும், 7% பெண்கள் வன்கலவி அல்லது வன்கலவி முயற்சியை கல்லூரி மாணவர்களாக இருந்தபோது அனுபவித்ததாகவும் கண்டறியப்பட்டது.
அறிக்கை
வன்கலவி மற்றும் பிற பாலியல் வன்கொடுமையால் பாதிக்கப்பட்டவர்களில் பெரும்பாலானோர் தங்கள் தாக்குதல்களை சட்ட அமலாக்கத்திற்கு தெரிவிக்கவில்லை என்று பல ஆராய்ச்சிகள் தொடர்ந்து தெரிவிக்கிறது. பாலியல் வன்கொடுமைக்கு ஆளான பெரும்பாலான பெண்கள் அவமானம் மற்றும் அவமானத்தை சுற்றியுள்ள பல்வேறு காரணங்களால் புகார் செய்வதில்லை.
10% முதல் 29% வரையிலான பெண்கள் வன்கலவி அல்லது வன்கலவி முயற்சிக்கு ஆளாகிறார்கள் என்று ஆராய்ச்சி மதிப்பிடுகிறது. தேசிய குற்றச் செயல் கணக்கெடுப்பானது ஆண்டுக்கு 1,000 மாணவர்களில் 6.1 பேருக்கு பாலியல் வன்கொடுமைகள் நிகழ்கிறது எனக் கூறியது. இருப்பினும், இந்த ஆதாரம் பொதுவாக ஆராய்ச்சியாளர்கள் பலரால் பாலியல் வன்கொடுமைகளின் எண்ணிக்கையை கணிசமாக குறைத்து மதிப்பிடுவதாக நம்பப்படுகிறது. கணக்கெடுப்பு நிர்வாகத்தின் முறை, வன்கலவி அல்லது பாலியல் வன்கொடுமையின் வரையறை, கேள்விகளின் வார்த்தைகள் மற்றும் படித்த கால அளவு போன்ற முறையான வேறுபாடுகள் இந்த சந்தேகத்திற்கு வலுசேர்க்கிறது. வன்கலவி மற்றும் பாலியல் வன்கொடுமையை அளவிடுவதற்கான சிறந்த வழி குறித்து தற்போது ஒருமித்த கருத்து இல்லை.
சான்றுகள்
பகுப்பு:பாலியல் குற்றங்கள்
ஜி. என். இலட்சுமிபதி
'''ஜி. என். இலட்சுமிபதி''' (G. N. Lakshmipathy)(c. 1915 - 16 மே 2019) கர்நாடகாவைச் சேர்ந்த ஒரு இந்தியத் திரைப்பட தயாரிப்பாளர் ஆவார். இவர் ஏழு படங்களைத் தயாரித்துள்ளார்.
சுயசரிதை
இலட்சுமிபதி கர்நாடகாவின் தும்கூர் மாவட்டத்தில் உள்ள கப்பியில் பிறந்தார். இவர் தயாரித்த திரைப்படங்கள் உய்யாலே, தேவரா மக்களு, காடு, சிடெகு சின்டே, ஒண்டானண்டு கலடள்ளி முதலியன. இவருக்கு டாக்டர் விஷ்ணுவர்தன் விருது 2017ஆம் ஆண்டு வழங்கப்பட்டது.
இலட்சுமிபதி 16 மே 2019 அன்று தனது 104 வயதில் காலமானார்.
மேற்கோள்கள்
பகுப்பு:தும்கூர் மாவட்ட நபர்கள் பகுப்பு:கன்னடத் திரைப்படத் தயாரிப்பாளர்கள் பகுப்பு:2019 இறப்புகள்
மாத்தியாபாக் அரண்மனை
மாத்தியாபாக் அரண்மனை, இந்திய மாநிலமான அசாமின் துப்ரி மாவட்டத்திலுள்ள கவுரிபூரில் உள்ளது. இந்த அரண்மனை கோடதார் ஆற்றங்கரையில் அமைந்துள்ளது. கவுரிபூரின் ஜமீன்தார்கள் இங்கு தங்குவர். பிரதமேஷ் சந்திர பருவா என்னும் திரைப்பட இயக்குனரும் இங்கு தங்கியுள்ளார். நாட்டுப்புறப் பாடகரான பிரதிமா பருவா பாண்டே, பார்வதி பருவா உள்ளிட்டோரும் தங்கியுள்ளனர்.
போக்குவரத்து
துப்ரி நகரத்தில் இருந்து கிட்டத்தட்ட 9 கி.மீ தொலைவில் இந்த அரண்மனை அமைந்துள்ளது. குவாஹாட்டி, பக்டோரா ஆகிய இடங்களில் இருந்து இங்கு வந்தடைய போக்குவரத்து வசதிகள் உள்ளன.
சான்றுகள்
பகுப்பு:அசாமில் உள்ள கட்டிடங்கள் பகுப்பு:துப்ரி மாவட்டம் பகுப்பு:இந்தியாவில் உள்ள அரண்மனைகள் பகுப்பு:அசாமில் உள்ள கோட்டைகள் பகுப்பு:அசாம் வரலாறு
இன்னசன்ஸ் (2005 திரைப்படம்)
இன்னசன்ஸ் (ஆங்கிலம்: Innocence), தாய்லாந்தின் சியாங் மாய் மாகாணத்தில் உள்ள மலைவாழ் குழந்தைகளுக்கான ஒரு உறைவிடப் பள்ளியைப் பற்றி 2005 ஆம் ஆண்டு தாய்லாந்து ஆவணப்படம் ஆகும். இதை ஆரிய சும்சாய் மற்றும் நிசா கொங்ஸ்ரி இயக்கியுள்ளனர். 2005 பூசன் சர்வதேச திரைப்பட விழாவில் இந்த படம் அதன் உலக அரங்கேற்றத்தைக் கொண்டிருந்தது.
கதைச் சுருக்கம்
டிஜிட்டல் காணொளியாக படமாக்கப்பட்ட இந்த ஆவணப்படம், கிராமப்புற, மலைப்பாங்கான சியாங் மாய் மாகாணத்தில் உள்ள பான் மே தோ பள்ளியின் முதல்வர் பிரயூன் கம்சாயின் கதையைச் சொல்கிறது. பிரயூன் விவசாயத்தை வாழ்வாதார கொண்டும் மற்றும் கரடுமுரடான நிலப்பரப்புகளை வைத்திருக்கும் மலைவாழ் பழங்குடியின மக்களின் (பெரும்பாலும் காரென் மற்றும் மொங் மக்கள்)  குழந்தைகளுக்கு  மாவட்டத்தில் தொலைதூரத்தில் உள்ள  முறையான பள்ளிக் கல்வியைப் பெறுவதை உறுதி செய்வதற்கான வழியைக் கண்டுபிடிக்க முயன்றார்.
குழந்தைகள் பெரும்பாலும் 80 முதல் 90 கிலோமீட்டர் தூரம் குறுகிய, கடினமான மலைப்பாதைகளில் பயணிக்க வேண்டியிருந்ததால், மழைக்காலத்தில் பள்ளிக்குச் செல்ல முடியாததாகிவிட்டது. பெரும்பாலும், குழந்தைகளின் பெற்றோர் கல்விக்கு செலவளிக்க முடியாத அளவுக்கு மோசமாக இருந்தனர். பிரயூன் 1983 ஆம் ஆண்டில் பள்ளியில் கற்பிக்கத் தொடங்கினார். அப்போது முதலில் குழந்தைகளுக்கு உணவு இல்லை என்பதைக் கவனித்தார், எனவே இலவச மதிய உணவுத் திட்டத்தைத் தொடங்க முடிவு செய்தார். பின்னர் அவர் ஒரு உறைவிடப் பள்ளியை உருவாக்கி, பள்ளி அதிகமான குழந்தைகள் படிக்க வருவதற்கான ஒரு வழியைக் கண்டுபிடித்ததன் மூலம் போக்குவரத்து சிக்கலைத் தீர்த்தார்.
பள்ளிக்கு தாய் அரசிடமிருந்து ஒரு சிறிய அளவு நிதி கிடைத்தது. உறைவிடப்பள்ளி தங்குமிடங்களுக்கான கட்டிட பொருட்கள் நன்கொடையாக பெறப்ப்பட்டன, மேலும் பள்ளியில் பெரும்பாலான கட்டிட வேலைகள் மற்றும் பிற மேம்பாடுகள் மாணவர்களாலும் ஆசிரியர்களாலும் மேற்கொள்ளப்பட்டன. அரசாங்கத்தின் சிறிய உணவு கொடுப்பனவுக்கு கூடுதலாக, மாணவர்கள் தங்கள் சொந்த காய்கறி பயிர்கள் மற்றும் கால்நடைகளை வளர்க்கிறார்கள். பான் மே தோ பள்ளி மேட்டாயோம்மூன்று அல்லது ஒன்பதாம் வகுப்பு வரை வகுப்புகளை வழங்குகிறது. பள்ளியில் பட்டம் பெற்றதற்கான வெகுமதியாக, பிரயூன் வகுப்பிற்கு பிரச்சுப் கிரி கான் மாகாணத்தில் உள்ள கடற்கரைக்கு பயணம் செய்ய ஏற்பாடு செய்கிறார், பயணம்ட ிரக் மற்றும் பேருந்து மூலம்.1,000 கிலோமீட்டருக்கும் அதிகமான பயணம் மசெய்து ூன்று நாட்கள்ில் அவ்விடத்தை அடையும். எல்லா குழந்தைகளுக்கும், அவர்கள் கடலைப் பார்ப்பது இதுவே முதல் முறை. வழியில், குழந்தைகள் புத்த கோவில்களில் இலவசமாக தங்கியிருக்கிறார்கள், மேலும் யணத்தின் செலவு குறைவாகவே இருக்கும்.
தயாரிப்பு
தயாரிப்பாளர்-இயக்குனர் ஆரியா சும்சாய் தாய்-அமெரிக்க விளம்பர நடிகர் ஆவார், இவர் மிஸ் தாய்லாந்து யுனிவர்ஸ் 1994 பட்டம் பெற்றவர். பின்னர் அவர் நிரந்தரமாக தாய்லாந்திற்கு குடிபெயர்ந்தார், தாய் இராணுவத்தில் அதிகாரியாகி, இராணுவத்தின் இராணுவ அகாதமியில் ஆங்கிலம் கற்பித்தார், அத்துடன் பத்திரிகை பத்திகள் மற்றும் புத்தகங்களை எழுதினார். இணை இயக்குனர், முதன்மை ஒளிப்பதிவாளர் மற்றும் ஆசிரியர் நிசா கொங்ஸ்ரியுடம் உதவி இயக்குநராக பணியாற்றியவர், சயாம் மறுமலர்ச்சி மற்றும் ஒன் நைட் ஹஸ்பண்ட் போன்ற படங்களில் பணியாற்றினார். மலைவாழ் குழந்தைகளைப் பற்றிய ஒரு படத்திற்கான தனது யோசனையை ஆராய்ச்சி செய்ய விரும்பிய ஆரியா, உதவிக்காக நிசாவைத் தொடர்பு கொண்டார். இருவரும் ஒரு கூட்டணியை உருவாக்கி, இன்னசென்ஸின் திரைக்கதையை உருவாக்கினர், இது 2003 பூசன் சர்வதேச திரைப்பட விழாவில் விளக்கக்காட்சிக்குத் தேர்ந்தெடுக்கப்பட்டது.
வரவேற்பு
இன்னசென்ஸ் வெளியிடப்பட்டபோது, தாய்லாந்து அரசாங்கம் தனது கல்வி வரவு செலவுத் திட்டத்தில் வெட்டுக்களைச் செய்து, மாணவர் உணவு கொடுப்பனவுகளை ஒரு நாளைக்கு 20 பாட் முதல் 12 பாட் வரை குறைத்தது. தாய் ஊடகங்களில் படத்தின் பாதுகாப்பு இந்த விவகாரத்தில் கவனத்தை ஈர்த்தது மற்றும் அரசாங்கம் வெட்டுக்களை ரத்து செய்தது. படத்தின் வருமானம் மற்றும் நிதி திரட்டும் பிரச்சாரமும் பள்ளியை ஆதரிக்கச் சென்றுள்ளன.
இந்த படம் பூசன் சர்வதேச திரைப்பட விழாவில் அதன் உலக அரங்கேற்றத்தைக் கொண்டிருந்தது, அங்கு அது "வைட் ஆங்கிள்" நிகழ்ச்சியில் திரையிடப்பட்டது. பின்னர் இது பாங்காக் சினிமாக்களில் ஒரு குறிப்பிட்ட ஓட்டத்தைக் கொண்டிருந்தது, மேலும் 2006 பாங்காக் சர்வதேச திரைப்பட விழாவிலும் திரையிடப்பட்டது. நோம் பென்னில் அலையன்ஸ் ஃபிரான்சைஸ் ஏற்பாடு செய்த சினிமேகாங் திரைப்பட விழாவில், அதற்கு பிரிக்ஸ் டி லா டைவர்சைட் கலாச்சாரம் வழங்கப்பட்டது. இந்த படம் பின்னர் சியோலில் நடந்த ஈபிஎஸ் சர்வதேச ஆவணப்பட விழாவில் திரையிடப்பட்டது, அங்கு அது ஸ்பிரிட் விருதை வென்றது.
குறிப்புகள்
பகுப்பு:அறிமுக இயக்குநர் திரைப்படங்கள் பகுப்பு:2005 திரைப்படங்கள் பகுப்பு:தாய்லாந்து
மனோஜ் குமார் (குத்துச்சண்டை வீரர்)
மனோஜ் குமார் (Manoj Kumar) (பிறப்பு: 10 திசம்பர் 1986) ஓர் இந்தியக் குத்துச்சண்டை வீரர் ஆவார். இவர் தாழெடை வகைபிரிவில் தங்கப் பதக்கம் வென்றார். இவர் ஆரியானா, கைதால் மாவட்டம், இராசவுண்டைச் சேர்ந்தவர்.
மேற்கோள்கள்
பகுப்பு:இந்தியக் குத்துச்சண்டை வீரர்கள் பகுப்பு:வாழும் நபர்கள் பகுப்பு:1986 பிறப்புகள் பகுப்பு:பொதுநலவாய_விளையாட்டுக்களில்_தங்க_பதக்கம்_வென்ற_இந்தியர்கள் பகுப்பு:பொதுநலவாய_விளையாட்டுக்களில்_வெண்கல_பதக்கம்_வென்ற_இந்தியர்கள்
1634
1634 (MDCXXXIV) ஞாயிற்றுக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.
ஐஸ்சாக்லேட்
ஐஸ்சாக்லேட் (Ischoklad) (பனிக்குழைவு இன்பசைபண்டம்) (ஐஸ் சாக்லேட்: ஐஸ்கோன்பெக்ட் ஜொ்மன்) என்பது ஒருவகை சாக்லேட் ஆகும். இவ்வகை சாக்லேட்டானது ஜொ்மனியில் முதலில் தயாரிக்கப்பட்டு, தற்சமயம் ஜொ்மனி மற்றும் ஸ்வீடனில் பிரபலமான வகையாக உள்ளது. இது பண்டிகைகால இனிப்பு வகைகளாக டென்மாா்க் மற்றும் ஸ்வீடன் நாடுகளில் கிறிஸ்துமஸ் சமயங்களில் விற்பனை செய்யபடுகிறது. இது வழக்கமாக சாக்லேட் (மூன்றில் 2 பங்கு) மற்றும் தேங்காய் எண்ணெய் (மூன்றில் ஒரு பங்கு) கொண்டு தயாரிக்கப்படுகிறது,
ஐஸ்சாக்லேட் என்னும் இச்சொல்லில் ஐஸ் என்ற சொல்லானது மிக எளிதாக வாயில் இட்டவுடன் உறிஞ்சும் பண்பால் கரைந்து விடுவதுன் காரணமாக அழைக்கப்படுகிறது. தேங்காய் எண்ணெயின் உருகுநிலை 20 முதல் 23 டிகிரி செல்சியஸ் வெப்பநிலையில் உள்ளது. மேலும் இது சாக்லேட்டின் உருகுநிலையைவிட 10 டிகிாி அளவு குறைவானதாகும். சில வகைகளில் பச்சை கற்பூரம் சோ்க்கப்படுகிறது. மேலும் தொழில் முறை உற்பத்தியின் போது தழையுரம் சோ்க்கப்படுகிறது. பச்சைகற்பூரம் மற்றும் தழையுரம் இரண்டும் குளிா்ச்சி தன்மையினை அதிகரிக்கிறது. ஐஸ்சாக்லேட் ஸ்வீடன் மக்கள் மத்தியில் கிறிஸ்துமஸ் தின சிறப்புத் தின்பண்டமாக விளங்குகிறது. ஜொ்மனியில் எய்ச்செட்டி என்ற நிறுவனம் ஐஸ்சாக்லேட் உற்பத்தியில் முன்னிலை வகிக்கிறது.
வெளி இணைப்பு
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தின்பண்டங்கள் பகுப்பு:சாக்கலேட்
இஞ்சிமேடு மணிச்சேறை உடையார் கோயில்
இஞ்சிமேடு மணிச்சேறை உடையார் கோயில் என்பது தமிழ்நாடு மாநிலத்தில் திருவண்ணாமலை மாவட்டத்தின் இஞ்சிமேடு பகுதியில் அமையப் பெற்றுள்ள ஒரு சிவன் கோயில் ஆகும்.
உபேந்திர குமார்
உபேந்திர குமார் (Upendra Kumar) (18 சூலை 1941 - 24 சனவரி 2002) ஒரு இந்திய இசையமைப்பாளர் ஆவார். இவர் முக்கியமாக கன்னடம் மற்றும் ஒடியா படங்களில் பணியாற்றினார். ராஜ்குமாருடனான வலுவான தொடர்புக்காக இவர் அறியப்பட்டார். மேலும் ராஜ்குமாரும், அவரது மகன்களும் நடித்த படங்களுக்காக இவரது தொழில் வாழ்க்கையின் சிறந்த பாடல்களை வழங்கினார். தமிழ், தெலுங்கு, மலையாளம், துளு உள்ளிட்ட 210 படங்களுக்கு இவர் இசையமைத்துள்ளார்.
இஞ்சிமேடு மணிச்சேறை உடையார் கோயில்
கடல் மட்டத்திலிருந்து சுமார் 175 மீட்டர் உயரத்தில் அமைந்துள்ள இஞ்சிமேடு மணிச்சேறை உடையார் கோயிலின் புவியியல் ஆள்கூறுகள், 12.55045°N, 79.4197°W ஆகும்.